DA Den Europæiske Unions Tidende C 274/7

MEDDELELSE — OFFENTLIG HØRING

Geografiske betegnelser fra Vietnam

(2014/C 274/08)

De vietnamesiske myndigheder har inden for rammerne af igangværende forhandlinger om en frihandelsaftale mellem EU og Vietnam fremlagt følgende liste over geografiske betegnelser for landbrugsprodukter og fødevarer. Europa-Kommissionen vurderer i øjeblikket, om disse geografiske betegnelser skal beskyttes i henhold til aftalen som geografiske betegnelser jf. artikel 22, stk. 1, i TRIPS-aftalen.

Kommissionen opfordrer alle medlemsstater, tredjelande eller fysiske eller juridiske personer, der har en legitim interesse, som har bopæl eller er etableret i en medlemsstat eller et tredjeland, til at rejse indsigelse mod en sådan beskyttelse ved at fremsende en behørigt begrundet erklæring.

Indsigelserne skal være Kommissionen i hænde senest to måneder efter datoen for dette notats offentliggørelse. Indsigelserne sendes til følgende e-mailadresse: AGRI-A2-GI@ec.europa.eu

Indsigelserne behandles kun, hvis de modtages inden for ovennævnte tidsfrist, og hvis de godtgør, at beskyttelsen af den foreslåede betegnelse:

a) vil kollidere med navnet på en planteart eller en dyrerace og derfor vil kunne vildlede forbrugerne med hensyn til produktets virkelige oprindelse

b) vedrører en betegnelse, der er helt eller delvis enslydende med en betegnelse, som allerede er beskyttet i EU i henhold til Europa-Parlamentets og Rådets forordning (EU) nr. 1151/2012 af 21. november 2012 om kvalitetsordninger for landbrugsvarer og fødevarer (1) eller indgår i de aftaler, som Unionen har indgået med følgende lande: — Schweiz: Rådets og Kommissionens afgørelse 2002/309/EF, Euratom for så vidt angår aftalen om videnskabeligt og teknologisk samarbejde af 4. april 2002 om indgåelse af syv aftaler med Det Schweiziske Forbund (2), særlig aftalen mellem Det Europæiske Fællesskab og Det Schweiziske Forbund om handel med landbrugsprodukter — bilag 7 — Korea: Rådets afgørelse 2011/265/EU af 16. september 2010 om undertegnelse på Den Europæiske Unions vegne og midlertidig anvendelse af frihandelsaftalen mellem Den Europæiske Union og dens medlemsstater på den ene side og Republikken Korea på den anden side (3) — Mellemamerika: Aftale om oprettelse af en associering mellem Den Europæiske Union og dens medlemsstater på den ene side og Mellemamerika på den anden side (4) — Colombia og Peru: Handelsaftale mellem Den Europæiske Union og dens medlemsstater på den ene side og Colombia og Peru på den anden side (5) — Montenegro: Rådets afgørelse 2007/855/EF af 15. oktober 2007 om indgåelse af interimsaftalen om samhandel og handelsrelaterede anliggender mellem Det Europæiske Fællesskab på den ene side og Republikken Montenegro på den anden side (6) — Bosnien-Hercegovina: Rådets afgørelse 2008/474/EF af 16. juni 2008 om undertegnelse og indgåelse af interimsaftalen mellem Det Europæiske Fællesskab på den ene side og Bosnien-Hercegovina på den anden side om handel og handelsanliggender (7), protokol 6 — Serbien: Rådets afgørelse 2010/36/EF af 29. april 2008 om undertegnelse og indgåelse af interimsaftalen om handel og handelsanliggender mellem Det Europæiske Fællesskab på den ene side og Republikken Serbien på den anden side (8) — Moldova: Rådets afgørelse 2013/7/EU af 3. december 2012 om indgåelse af aftalen mellem Den Europæiske Union og Republikken Moldova om beskyttelse af geografiske betegnelser for landbrugsprodukter og fødevarer (9) — Georgien: Rådets afgørelse 2012/164/EU af 14. februar 2012 om indgåelse af aftalen mellem Den Europæiske Union og Georgien om beskyttelse af geografiske betegnelser for landbrugsprodukter og fødevarer (10)

c) kan vildlede forbrugerne med hensyn til produktets sande identitet som følge af et varemærkes anseelse og omdømme og varigheden af dets anvendelse

d) kan skade en helt eller delvist enslydende betegnelse eller et varemærke eller produkter, som lovligt har været markedsført mindst fem år forud for datoen for offentliggørelsen af denne meddelelse, eller

e) hvis det af indsigelserne fremgår, at den betegnelse, der ønskes registreret, er en artsbetegnelse.

Ovennævnte kriterier vil blive vurderet i forhold til Unionens område, som i forbindelse med intellektuelle ejendomsrettigheder kun refererer til det eller de områder, hvor de pågældende rettigheder er beskyttet. Den eventuelle beskyttelse af disse betegnelser i Den Europæiske Union afhænger af, om disse forhandlinger får en vellykket afslutning og munder ud i en efterfølgende retsakt.

Liste over geografiske betegnelser for landbrugsprodukter og fødevarer (11)

Registreret navn i Vietnam Varebeskrivelse Te Kaffebønner Grapefrugter (pomelo) Dragefrugter Stjerneanis Litchifrugter Ekstrakt af fisk Ris Appelsiner Te Ris Litchifrugter Mangofrugter Bananer Kanelbark Rejepasta Daddelblommer uden sten Grapefrugter (pomelo) Ris Kastanjer Asimina Kanelbark Druer Grapefrugter (pomelo) Daddelblommer uden sten Tangeriner Mangofrugter Pebermyntehonning Grapefrugter (pomelo) Hakket kød af tiarmet blæksprutte Salt Grapefrugter (pomelo) Abrikosblomster Ris Muslinger Stjerneæbler Appelsiner

(1) EUT L 343 af 14.12.2012, s. 1.

(2) EFT L 114 af 30.4.2002, s. 1.

(3) EUT L 127 af 14.5.2011, s. 1.

(4) EUT L 346 af 15.12.2012, s. 3.

(5) EUT L 354 af 21.12.2012, s. 3.

(6) EUT L 345 af 28.12.2007, s. 1.

(7) EUT L 169 af 30.6.2008, s. 10.

(8) EUT L 28 af 30.1.2010, s. 1.

(9) EUT L 10 af 15.1.2013, s. 3.

(10) EUT L 93 af 30.3.2012, s. 1.

(11) Liste, som de vietnamesiske myndigheder har indgivet inden for rammerne af de igangværende forhandlinger, og som er registreret i Vietnam.